open-index/open-wikipedia-markdown huggingface dataset:
ล็อกฮีด F-104 สตาร์ไฟเตอร์

**ล็อกฮีด F-104 สตาร์ไฟเตอร์** (Lockheed F-104 Starfighter)  เป็นเจ๊ตขับไล่ความเร็วเหนือเสียง 2 เท่า แบบแรกของกองทัพอากาศสหรัฐ และได้ทำลายสถิติความเร็วสูงสุดของโลกไว้เมื่อวันที่ 16 พฤษภาคม 1958 ดัวยความเร็ว 2,259.54 กิโลเมตร/ชั่วโมง

## รายละเอียด เอฟ-104 สตาร์ไฟเตอร์
***ผู้สร้าง**: บริษัทล็อกฮีด-แคริฟอร์เนีย (สหรัฐอเมริกา)
***ประเภท**: เครื่องบินขับไล่-ทิ้งระเบิด ที่นั่งเดียว
***เครื่องยนต์**: เทอร์โบเจ็ท เจเนอรัล อีเล็กทริค เจ 79-จีอี-11 เอ ให้แรงขับ 7165 กิโลกรัม เมื่อใช้สันดาปท้าย
***กางปีก**: 6.68 เมตร
***ยาว**: 16.69 เมตร
***สูง**: 4.11 เมตร
***น้ำหนักเปล่า**: 6,387 กิโลกรัม
***น้ำหนักวิ่งสูงสุด**: 13,054 กิโลกรัม
***อัตราเร็วขั้นสูง**: 2.2 มัค ที่ระยะสูง 11,000 เมตร
***อัตราเร็วเดินทางสูงสุด**: 0.95 มัค
***อัตราเร็วเดินทางประหยัด**: 0.85 มัค
***อัตราไต่**: 15,250 เมตร/นาที ที่ระดับน้ำทะเล
***เพดานบินใช้งาน**: 17,680 เมตร
***อัตราเร่งถึงความเร็ว**: 2 มัค 3 นาที
***ระยะทางวิ่งขึ้น**: 902 เมตร
***ระยะร่อนลง**: 695 เมตร
***รัศมีทำการรบ**: 1,200 กิโลเมตร เมื่อบรรทุกเชื้อเพลิงเต็มที่
***พิสัยบิน**: 3,510 กิโลเมตร
***อาวุธ**: ปืนใหญ่อากาศ วัลแคน ขนาด 20 มม. 1 กระบอก 
**อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ ที่ปลายปีกข้างละนัด
**อาวุธปล่อยอากาศสู่พื้น เอจีเอ็ม-12 บลูพับ
**อาวุธปราบเรือรบ แบบคอร์โมรัน 2 นัด
**ลูกระเบิดใต้ลำตัวหนัก 907 กิโลกรัม

## อ้างอิง

หมวดหมู่:เครื่องบินล็อกฮีด
อ
หมวดหมู่:เครื่องบินขับไล่สัญชาติสหรัฐ
หมวดหมู่:เครื่องบินสกัดกั้น
เจเนรัลไดนามิกส์ F-111 อาร์ดวาร์ก

**เจเนรัลไดนามิกส์ F-111 อาร์ดวาร์ก** (General Dynamics F-111 Aardvark) เป็นเครื่องบินแบบแรกที่สามารถลู่ปีกได้ โดยมีการเปลี่ยนมุมลู่ปีกเพื่อเสถียรภาพในการบินด้วยความเร็วต่ำและลดแรงต้านเมื่อบินด้วยความเร็วสูง และทำให้เกิดเครื่องบินที่สามารถลู่ปีกได้ตามมาอีก เช่น เอฟ-14 ทอมแคท ซุคฮอย ซู-17 เป็นต้น

## ข้อมูลจำเพาะ
ข้อมูลจำเพาะดังต่อไปนี้ 
* **เครื่องยนต์** เทอร์โบแฟน แพรทท์ แอนด์ วิทนีย์ ทีเอฟ 30-พี-30 ให้แรงขับเครื่องละ 8,399 กิโลกรัม *เมื่อใช้สันดาปท้าย 2 เครื่อง
* **กางปีก** 19.20 เมตร เมื่อกางปีกเต็มที่
** 9.74 เมตร เมื่อลู่ปีกเต็มที่
* **ยาว** 22.40 เมตร
* **สูง** 5.22 เมตร
* **[[น้ำหนักตัวเปล่า]]** 20,943 กิโลกรัม
* **[[น้ำหนักสูงสุดในการขึ้นบิน]]** 41,500 กิโลกรัม
* **อัตรเร็วสูงสุด** 2.2 มัค ที่ระยะสูง
** 1.2 มัคที่ระดับน้ำทะเล
* **เพดานบินใช้งาน** 15,500 เมตร
* **พิสัยบิน** 5,093 กิโลเมตร
* **อาวุธ** ปืนใหญ่อากาศ เอ็ม 61 ขนาด 20 มม. 1 กระบอก 
** ระเบิดขนาด 750 ปอนด์ 2 ลูก ในห้องเก็บอาวุธภายในลำตัว
** สามารถติดตั้งอาวุธที่ใต้ปีกได้ ปีกละ 4 ตำบล

## อ้างอิง

หมวดหมู่:เครื่องบินเจเนรัล ไดนามิกส์
จ
หมวดหมู่:เครื่องบินขับไล่สัญชาติสหรัฐ
หมวดหมู่:อากาศยานไอพ่นสองเครื่องยนต์
คณะเภสัชศาสตร์ มหาวิทยาลัยสยาม

**คณะเภสัชศาสตร์** มหาวิทยาลัยสยาม เป็นคณะเภสัชศาสตร์คณะที่ 15ของประเทศไทย เป็นคณะเภสัชศาสตร์แห่งที่ 3 ของมหาวิทยาลัยเอกชน แต่เป็นคณะเภสัชศาสตร์แห่งแรกของมหาวิทยาลัยเอกชนที่เป็นหลักสูตร 6 ปี จัดตั้งขึ้นเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม ได้รับการรับรองหลักสูตรจากสำนักงานคณะกรรมการการอุดมศึกษา (สกอ.) เมื่อวันที่ 30 พฤษภาคม พ.ศ. 2549 เปิดดำเนินการรับนักศึกษาเภสัชศาสตร์ครั้งแรกในภาคการศึกษา พ.ศ. 2549 และได้รับการรับรองจากสภาเภสัชกรรมเมื่อวันที่ 20 พฤศจิกายน พ.ศ. 2552

## กลุ่มวิชา
​คณะเภสัชศาสตร์​มหาวิทยาลัยสยามมี​ 1 กลุ่มวิชาดังนี้​
# ​กลุ่มวิชาการบริบาลทางเภสัชกรรม

## หลักสูตร
คณะเภสัชศาสตร์ มหาวิทยาลัยสยาม เปิดทำการเรียนการสอน 1 หลักสูตรในระดับปริญญาตรี

## ทำเนียบคณบดี
รายนามคณบดีคณะเภสัชศาสตร์ มหาวิทยาลัยสยาม

## อ้างอิง
* คณะเภสัชศาสตร์ มหาวิทยาลัยสยาม

สยาม
เภสัชศาสตร์
วอท F-8 ครูเซเดอร์

**วอท F-8 ครูเซเดอร์** (Vought F-8 Crusader) รหัสเดิมคือ **F8U** เป็นเครื่องบินขับไล่เครื่องยนต์เดียวบนเรือบรรทุกเครื่องบินที่สร้างโดย วอท มันเข้ามาแทนที่เอฟ-7 คัทลาส เอฟ-8 ลำแรกได้ทำการบินเมื่อเดือนกุมภาพันธ์ พ.ศ. 2498 และเป็นเครื่องบินลำสุดท้ายของสหรัฐอเมริกาที่ใช้ปืนเป็นอาวุธหลัก **RF-8 ครูเซเดอร์**เป็นแบบที่ทำหน้าที่สอดแนมถ่ายรูปและได้ทำงานนานกว่าเครื่องบินรุ่นใดๆ ของสหรัฐฯ อาร์เอฟ-/ ได้ทำหน้าที่สำคัญในช่วงวิกฤตการณ์ขีปนาวุธคิวบาด้วยการถ่ายรูปที่สำคัญเอาไว้ กองทัพเรือสำรองสหรัฐฯ ได้ใช้อาร์เอฟ-8 จนถึงปีพ.ศ. 2530

## รายละเอียด F-8 ครูเซเดอร์
***เครื่องยนต์** เทอร์โบเจ๊ต แพรทท์ แอนด์ วิทนีย์ เจ 57-พี-20 ให้แรงขับ 8182 กิโลกรัม เมื่อใช้สันดาปท้าย 1 เครื่อง
***กางปีก** 10.87 เมตร 
**9.74 เมตร เมื่อลู่ปีกเต็มที่
***ยาว** 22.40 เมตร
***สูง** 4.8 เมตร
***น้ำหนักวิ่งขึ้นปกติ** 12,500 กิโลกรัม
***น้ำหนักวิ่งขึ้นสูงสุด** 15,420 กิโลกรัม
***อัตราเร็วขั้นสูง** 2,450 กิโลเมตร/ชั่วโมง 
***อัตราไต่สูงสุด** 7,620 เมตร
***เพดานบินใช้งาน** 17,678 เมตร
***รัศมีทำการรบ** 965 กิโลเมตร
***อาวุธ** ปืนใหญ่อากาศ โคลท์ ขนาด 20 มม. 4 กระบอก ในลำตัวส่วนหัวข้างละ 2 กระบอก
**อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ 4 นัด ที่ลำตัวข้างละ 2 นัด

## อ้างอิง

หมวดหมู่:เครื่องบินวอท
อ
หมวดหมู่:เครื่องบินขับไล่สัญชาติสหรัฐ
เช็งยาง เจ-6

thumb|320px**เช็งยาง เจ-6** (Shenyang J-6; 歼-6; Farmer) เช็งยางเจ-6 เป็นเครื่องบินแบบ มิก-19 ที่ถูกสร้างโดยโรงงานสร้างอากาศยานแห่งสาธารณรัฐประชาชนจีน มิก-19 ซึ่งเป็นต้นแบบของ เจ6 เป็นเครื่องบินเจ๊ตความเร็วเหนือเสียงแบบแรกของสหภาพโซเวียต

## รายละเอียด เช็งยาง เจ-6

* **ผู้สร้าง** โรงงานสร้างอากาศยานแห่งสาธารณรัฐประชาชนจีน
* **ประเภท** เจ๊ตขับไล่-สกัดกั้น ที่นั่งเดียว
* **เครื่องยนต์** เทอร์โบเจ๊ต คลีมอฟ อาร์ดี-9บี (สร้างในจีน) ให้แรงขับสถิตเครื่องละ 2,601 กิโลกรัม และ 3253 กิโลกรัมเมื่อใช้สันดาปท้าย 2 เครื่อง
* **กางปีก** 9 เมตร 
* **ยาว** 12.60 เมตร
* **สูง** 4.02 เมตร
* **พื้นที่ปีก** 25 ตารางเมตร
* **น้ำหนักเปล่า** 5,760 กิโลกรัม
* **น้ำหนักวิ่งขึ้นสูงสุด** 8,700 กิโลกรัม
* **อัตราเร็วขั้นสูง** 1,453 กิโลเมตร/ชั่วโมง
* **อัตราเร็วเดินทาง** 950 กิโลเมตร/ชั่วโมง ที่ระยะสูง 10,000 เมตร
* **เพดานบินใช้งาน** 17,900 เมตร
* **อัตราไต่สูงสุด** 6,900 เมตร/นาที ที่ระดับน้ำทะเล
* **พิสัยบินป**กติ 1,390 กิโลเมตร
* **พิสัยบินไกลสุด** 2,200 กิโลเมตร เมื่อติดตั้งถังเชื้อเพลิงภายนอก
* **บินทน** 2 ชั่วโมง 38 นาที ที่ระยะสูง 14,000 เมตร
* **อาวุธ** ปืนใหญ่อากาศ 30 มม. 2-3 กระบอก ที่โคนปีกข้างละกระบอกและใต้ลำตัว 1 กระบอก
** อาวุธปล่อยอากาศสู่อากาศ
** ลูกระเบิดและจรวดที่ใต้ปีก
 

## อ้างอิง

หมวดหมู่:เครื่องบินเช็งยาง
ช
หมวดหมู่:เครื่องบินขับไล่สัญชาติจีน
ช
หมวดหมู่:อากาศยานไอพ่นสองเครื่องยนต์
หมวดหมู่:ความสัมพันธ์จีน–สหภาพโซเวียต
ไบออส

thumb|รอมพร้อมไบออส
**ระบบหน่วยรับเข้า/ส่งออกพื้นฐาน** หรือ **ไบออส** () คือโปรแกรมที่ปกติจะเก็บเอาไว้ในรอมที่เป็นความจำถาวร หรือกึ่งถาวร (EPROM Erasable Programmable Read Only Memory) และเป็นโปรแกรมที่ไมโครโพรเซสเซอร์ของเครื่องคอมพิวเตอร์ส่วนบุคคลเรียกใช้เป็นโปรแกรมแรกตั้งแต่เปิดเครื่อง โดยไบออสจะทำหน้าที่ในการตรวจอุปกรณ์ที่ต่อไว้ตามตำแหน่งที่ระบุ และทำการโหลดระบบปฏิบัติการจากฮาร์ดดิสก์หรือดิสก์เก็ต ไปที่แรมซึ่งเป็นหน่วยความจำชั่วคราว หลังจากนั้นจะทำหน้าที่บริหารการไหลของข้อมูล ระหว่างระบบปฏิบัติการของคอมพิวเตอร์กับอุปกรณ์ที่เชื่อมต่อหน่วยรับข้อมูลและหน่วยแสดงผล เช่น จอภาพ แป้นพิมพ์ จอยสติก เครื่องพิมพ์ เป็นต้น


หมวดหมู่:บูตโลดเดอร์

## แหล่งข้อมูลอื่น

* ไบออสคอมพิวเตอร์แบบต่างๆทั้งเครื่อง พีซี ,โน้ตบุ๊ก 

* รูปแบบหน้าตาและตัวถังของฺ BIOS ที่มีใช้ในคอมพิวเตอร์โน้ตบุ๊ค

หมวดหมู่:บูตโลดเดอร์
แฮ็กต์บายก็อดซิลลา

**แฮ็กต์บายก็อดซิลลา** () เป็นหนอนคอมพิวเตอร์ชนิดหนึ่ง ซึ่งมีการแพร่กระจายผ่านไดรฟ์ที่เชื่อมต่อกับพอร์ตยูเอสบี

## อาการ
ลักษณะคอมพิวเตอร์ที่ติดหนอนชนิดนี้จะทำให้ที่ title bar ของ อินเทอร์เน็ตเอกซ์พลอเรอร์ มีคำว่า Hacked By Godzilla ต่อท้ายแทนที่ปกติจะเป็นคำว่า Microsoft Internet Explorer

หนอนตัวนี้จะสร้างไฟล์ MS32DLL.dll.vbs และ autorun.inf ในทุกไดรฟ์ ทำให้ผู้ใช้ไม่สามารถเปิดดูข้อมูลในฮาร์ดดิสก์ และแฟลชไดรฟ์แบบปกติและไม่สามารถดับเบิ้ลคลิกเพื่อเข้าไปใช้งานไดรฟ์นั้น ๆ ได้ ซึ่งจะต้องทำการคลิกขวา แล้วใช้คำสั่ง Open แทน สร้างความรำคาญแก่ผู้ใช้งาน

## ชื่ออื่น ๆ
* VBS/Solow-A
* Worm.VBS.Solow.b

## แนวทางการแก้ไข
สามารถดาวน์โหลดโปรแกรมแก้ไขได้ฟรี โดยใช้เสิร์ชเอนจินค้นหาคำว่า Hacked By Godzilla จะปรากฏลิงก์ให้เลือกดาวน์โหลดโปรแกรม เมื่อดาวน์โหลดมาได้แล้วให้เปิดโปรแกรมนั้นขึ้นมาให้ทำงาน จากนั้นรีสตาร์ทเครื่องใหม่ เครื่องจะเป็นปกติ

## อ้างอิง
* http://www.rosemaleen.com/firefox_security/ 
* http://www.thaicert.nectec.or.th/paper/virus/godzilla.pdf 
* http://file.net/process/ms32dll.dll.vbs.html

หมวดหมู่:หนอนคอมพิวเตอร์
แม่สื่อ

**แม่สื่อ** หรือ **พ่อสื่อ** คือผู้ทำหน้าที่จับคู่ให้หนุ่ม-สาวให้ได้พบ นัดเที่ยว หรือแต่งงานกัน โดยบุคคลที่เป็นแม่สื่อมีวาทศิลป์และมนุษยสัมพันธ์ที่ดี รู้จักคนมาก และมองโลกในแง่ดี 

นอกจากมีการจับคู่ระหว่างหนุ่มสาวแล้ว ยังมีการจับคู่ระหว่างเกย์ให้มาทำความรู้จักกันอีกด้วย

## เหตุผลที่ยังมีแม่สื่อ
สมัยก่อนนั้นแม่สื่อถือเป็นอาชีพยอดนิยมของเหล่าบรรดาคนเฒ่าคนแก่ (โดยเฉพาะชาวจีน) ที่อยากเห็นลูกหลานเป็นฝั่งเป็นฝา เลยทำตัวหูตากว้างไกล เห็นหนุ่ม-สาวคนไหน โสด ดี มีฐานะ เป็นไม่ได้ ต้องจับคู่ให้มาเกี่ยวดองกับลูกหลานในตระกูลของตัวเองอยู่เสมอ แม่สื่อในปัจจุบันอาจจะเป็นญาติผู้ใหญ่ของฝ่ายใดฝ่ายหนึ่งก็ได้

คนจีนจะถือเรื่องแซ่เป็นสำคัญ หากเป็นเครือญาติหรือใช้แซ่เดียวกันห้ามแต่งงานกันเองเด็ดขาด เพราะฉะนั้นระบบแม่สื่อจึงช่วยตรวจสอบรายละเอียดหลักๆ นี้ก่อนในเบื้องต้น อย่างในแวดวงของคนที่มีฐานะดีเขาไม่อยากได้คนที่ฐานะแย่กว่าแล้วมากอบโกย เขาก็จะใช้วิธีจัดปาร์ตี้ที่บ้านแล้วผู้ใหญ่จะช่วยดู ช่วยแนะนำ ฐานะต้องเข้ากันได้

ฝ่ายชายที่อิ่มตัวกับการหวงแหนความโสดของตนมานาน พ่อแม่ของฝ่ายหญิงและฝ่ายชายที่ต้องการเห็นลูกหลานมีคู่ครอง

## วิธีการจับคู่
วิธีการจับคู่ของแม่สื่อนั้นเริ่มด้วยความเหมาะสมในแบบต่างๆ (เช่น ฐานะ ความดี ความสามารถ) ที่สำคัญฝ่ายชายต้องดีเพราะถ้าผู้ชายดีครอบครัวก็อยู่ได้ ถ้าฝ่ายชายดีบ้างไม่ดีบ้างแม่สื่อจะบอกฝ่ายหญิงว่าเขาดีแล้วให้ทั้งสองลองคบกัน ถ้าปรับตัวได้ก็ดีถ้าไม่ได้ก็แยก

แนะให้ไปดูตัวโดยที่แม่สื่อจะบอกเพียงแค่ฝ่ายเดียวเท่านั้น เช่น แม่สื่อจะให้ข้อมูลของฝ่ายหญิงให้ฝ่ายชายเท่านั้นว่าผู้หญิงคนนี้ดียังไง เมื่อทั้งสองฝ่ายมาดูตัวกันโดยที่ฝ่ายหญิงไม่รู้ตัวเมื่อดูตัวเสร็จหากฝ่ายชายปฏิเสธ แม่สื่อจะยกจุดเด่นของฝ่ายหญิงมาพูดโดยการโน้มน้าวและชักแม่น้ำทั้งห้าแล้วจบท้ายประโยคว่าผู้หญิงดีๆ แบบนี้จะหาจากที่ไหนได้อีก ด้วยเหตุนี้ฝ่ายชายหลายคนใจอ่อนลองคบทุกราย

การทำงานของแม่สื่อจะสำเร็จได้ผู้ใหญ่ทั้งสองบ้านต้องรับรู้และให้การสนับสนุน ดังนั้นแม่สื่อจะคุยกับผู้ใหญ่ก่อนเมื่อถึงวันดูตัวผู้ใหญ่ก็ไปด้วย (ส่วนใหญ่ผู้ใหญ่จะไปดูเรื่องของบุคลิกลักษณะ รวมไปถึงโหงวเฮ้งของผู้ที่จะมาเป็นคู่กัน คนจีนให้ความสำคัญมาก เพราะฉะนั้นเวลาเจอกันในวันนัดดูตัว หากฝ่ายใดมีญาติผู้ใหญ่มาด้วย ก็จะช่วยเป็นหูเป็นตาพากันสำรวจโหงวเฮ้งของอีกฝ่าย) แม่สื่อจะค่อยๆ ถามฝ่ายฝ่ายหนึ่ง ถามไปเรื่อยๆ โดยไม่ให้รู้ตัว 

หากทั้งสองฝ่ายไม่ได้เกิดมาคู่กันแม่สื่อก็จะหาให้ใหม่ แต่ส่วนมากจะไม่พลาด

## ผลตอบแทนของแม่สื่อ
เมื่อหนุ่มสาวได้ตกลงปลงใจแต่งงานกัน ตามธรรมเนียมเมื่อก่อนแม่สื่อจะได้ค่าตอบแทนเป็นเงิน 3% จากเงินสินสอด ของขวัญหรืออั่งเปา ส่วนปัจจุบันอาจจะมีการเปลี่ยนแปลง

## อ้างอิง

หมวดหมู่:อาชีพ
หมวดหมู่:ความรัก
ดวงตา คงทอง

**ดวงตา คงทอง** เป็นนักร้องเพลงลูกทุ่งหญิงชาวไทย สังกัดค่าย เอ็กซ์ไฟว์ เอ็นเตอร์เทนเมนท์

## ประวัติ
**ดวงตา คงทอง** มีชื่อจริงว่า "อานัตตา คงทอง" มีชื่อเล่นว่า "ตุ๊กตา " เกิดเมื่อวันจันทร์ที่ 13 ธันวาคม พ.ศ. 2525 ที่อำเภอศรีสวัสดิ์ จังหวัดกาญจนบุรี เป็นบุตรนายอรัญ คงทอง และนางวรรณี จะแจ้ง ปัจจุบันสำเร็จการศึกษาระดับปริญญาตรี มหาวิทยาลัยราชภัฏกาญจนบุรี โปรแกรมวิชานิเทศศาสตร์ (แขนงการประชาสัมพันธ์) 

ดวงตาชอบร้องเพลงมากมาตั้งแต่วัยเด็ก ตอนที่เรียนอยู่ชั้นประถมศึกษาปีที่ 3 ได้เป็นตัวแทนโรงเรียนไปประกวดร้องเพลง ขณะศึกษาอยู่ ณ โรงเรียนหนองบ้านเก่าสามัคคี แล้วได้รางวัลชนะเลิศ โดยมีอาจารย์ธวัชชัย กองสี อาจารย์ใหญ่ของโรงเรียนคอยให้การดูแลและฝึกสอนให้ จากนั้นเธอก็เริ่มหัดร้องเพลงจริงจังมากขึ้น และมีโอกาสได้เข้าร่วมประกวดตามสถานที่ต่างๆ และได้รางวัลมากมาย ในวัยเพียง 10 ขวบ เธอประกวดมาทั้งหมดประมาณ 30 ครั้ง 

ดวงตาเริ่มเข้าวงการตอนอายุ 17 ปี โดยมีอาจารย์เฉลียว สุขโชค เป็นผู้ชักนำเข้าสู่วงการเพลงเมื่อปี พ.ศ. 2541 และมีอาจารย์ธวัชชัย กองสี เป็นผู้ดูแลฝึกสอน สำหรับชื่อดวงตา คงทองนั้น ปิ๋ม ซีโฟร์ เป็นคนตั้งให้ 

ดวงตาเป็นนักร้องสังกัดค่ายเพลงมาแล้วหลายค่ายเพลง อาทิ ค่ายมหาจักร เอ็นเตอร์เทนเม้นท์ ค่ายกระบือแอนด์โค ค่ายยูทู เรคคอร์ดส ค่ายมิวสิค ดี เอ็นเตอร์เทนเมนท์ และค่าย เอ๊กซ์ไฟว์ เอ็นเตอร์เทนเมนท์ ปัจจุบันเป็นนักร้องสังกัดค่ายเอ็กซ์ไฟว์ เอ็นเตอร์เทนเมนท์ เธอมีผลงานคุณภาพออกมาอย่างต่อเนื่อง และสามารถคว้ารางวัลมาครอบครองมากมาย อ.แดน บุรีรัมย์ วิจารณ์ไว้ว่าแก้วเสียงของดวงตานั้นเพราะมาก และเลียนเสียงได้ยาก

ด้านชีวิตส่วนตัว ปัจจุบันแต่งงานแล้วกับหนุ่มนอกวงการ เจ้าของธุรกิจเครื่องเสียงและวงดนตรีลูกทุ่งในจังหวัดกาญจนบุรี เมื่อวันที่ 31 กรกฎาคม พ.ศ. 2565

## ผลงาน
### อัลบั้มเดี่ยว

### อัลบั้มกลุ่ม
ร่วมกับ จิ้งหรีดขาว วงศ์เทวัญ , ลิซ่า ไปรพิศ และ หลิน นุศรา ประวันณา

ร่วมกับ ฝน ธนสุนธร และ อาจารียา พรหมพฤกษ์

### ซิงเกิ้ล (ที่ไม่ได้รวมในอัลบั้มอื่นๆ)

### งานเพลงดัง - เพลงเด่น
* อยากเจอคนจริงใจ
* ชานรักชานชาลา
* คนเคยเห็นหน้า
* สี่ปีที่คอย
* โยนฟืนเข้ากองไฟ
* หัวใจหญิงหม่น
* สะเดาะเคราะห์ใจ
* มนต์รักส้มตำ
* ยอมปีนต้นงิ้ว
* โอมสาริกา
* มองจันทร์วันเศร้า
* ฝนซาน้ำตาหยุดไหล
* ผู้หญิงก็ทิ้งเป็น
* อุทกภัยในดวงตา
*แฟนเก่าเผาใจ
*สวมกอด แล้วสวมเขา
*หน้ามือเป็นหลังมือ

## รางวัล
* รางวัลเยาวชนดีเด่น สาขาศิลปวัฒธรรมพระราชทาน 
* รางวัลพระพิฆเนศทองพระราชทาน ครั้งที่ 4 พ.ศ. 2542 เพลงไทยลูกทุ่งหญิงยอดเยี่ยม เพลง “ลูกทุ่งของไทย” อัลบั้ม “กลับบ้านนอกดีกว่า” 
* รางวัลพระพิฆเนศทองพระราชทาน ครั้งที่ 5 พ.ศ. 2545 เพลงไทยลูกทุ่งหญิงยอดเยี่ยม  เพลง “อยากเจอคนจริงใจ” อัลบั้ม “อยากเจอคนจริงใจ” 
* รางวัลมาลัยทอง พ.ศ. 2545 ดาวรุ่งหญิงยอดเยี่ยม เพลง “เหนื่อยวันนี้” อัลบั้มชุดเต็มใจรอ
* รางวัลมาลัยทอง พ.ศ. 2548 อัลบั้มยอดเยี่ยม "หัวใจหญิงหม่น" ประกาศเมื่อ 22 ม.ค.2549

หมวดหมู่:บุคคลจากจังหวัดกาญจนบุรี‎‎
หมวดหมู่:บุคคลจากมหาวิทยาลัยราชภัฏกาญจนบุรี
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดกาญจนบุรี
ธนบัตร 500000 บาท

**ธนบัตร 500,000 บาท** (ห้าแสนบาท) เป็นธนบัตรของสกุลเงินบาท และเป็นธนบัตรที่ระลึกเนื่องในอภิลักขิตสมัยมหามงคลวันราชาภิเษกสมรส และวันบรมราชาภิเษก พระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ครบ 50 ปี ประกาศใช้ครั้งแรกเมื่อ 8 พฤษภาคม พ.ศ. 2543 โดยธนาคารแห่งประเทศไทย นับเป็นธนบัตรชนิดราคาสูงสุดที่เคยจัดพิมพ์ขึ้นมา ได้นำออกจำหน่าย ในราคาฉบับละหนึ่งล้านบาท โดยมีการลงทะเบียนชื่อผู้ซื้อไว้ ซึ่งหากเปลี่ยนมือแล้ว จะไม่สามารถขายคืนแก่ธนาคารแห่งประเทศไทยได้ ปัจจุบัน เดือน สิงหาคม พ.ศ. 2561 มีธนบัตรชนิดนี้อยู่ในประเทศไทยเป็นมูลค่า 163.5 ล้านบาท (327 ใบ) 

## ลักษณะ
ธนบัตร 500,000 บาท พิมพ์ด้วยกระดาษสีเหลืองอ่อน ขนาดกว้าง 126 มิลลิเมตร ยาว 205 มิลลิเมตร (ใหญ่ประมาณกระดาษ A5) ด้านหน้าเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช คู่กับพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพพระบรมฉายาสาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช และพระฉายาทิสลักษณ์สมเด็จพระนางเจ้าสิริกิติ์ พระบรมราชินีนาถ ในพิธีพระราชพิธีราชาภิเษกสมรส
ตามโบราณราชประเพณี ณ วังสระปทุม

## อ้างอิง

500000
หมวดหมู่:หน่วยเงินในประเทศไทย
พานาเวีย ทอร์นาโด

พานาเวีย เทอร์นาโด (ไอดีเอส)|thumb|250px|right
**พานาเวีย ทอร์นาโด** () ทอร์นาโด เป็นเครื่องบินระหว่างชาติ โดยความร่วมมือทางเทคโนโลยี จากบริษัท 3 บริษัท คือ บริษัท บีเอซี ของอังกฤษ บริษัทเมสเซอร์สมิทท์ เบอลโกว์ โบลห์ม แห่งเยอรมัน และ บริษัทแอลิตาเลีย ของอิตาลี รวมกันทางด้านเทคโนโลยีตั้งเป็นบริษัท พานาเวีย โดยทั้ง 3 บริษัทได้รับเงินสนับสนุนจากรัฐบาลทั้ง 3 ประเทศ เพื่อพัฒนาและสร้างเครื่องบินรบเอนกประสงค์สองที่นั่งและสามารถทำงานได้หลายรูปแบบเพื่อใช้สำหรับกองทัพนาโต  

ระบบเครื่องยนต์ไอพ่นมีระบบสันดาปท้ายช่วยให้สามารถทำความเร็วได้ถึง 2.2 มัค หรือ 2,335 กิโลเมตร/ชั่วโมง เป็นเครื่องบินขับไล่แบบแรกที่ใช้ระบบเทคโนโลยี ฟลาย-บาย-ไวร์ และติดตั้งเรดาร์แบบที่สามารถช่วยให้บินต่ำได้ด้วยความเร็วระดับสูง สามารถบรรทุกระเบิดได้สูงสุดถึง 18,000 ปอนด์
  
## ภารกิจและบทบาท
เทอร์นาโด เป็นเครื่องบินรบเอนกประสงค์ มีความสามารถ 6 ภารกิจสำคัญ
* การสนับสนุนหน่วยกำลังภาคพื้นดิน
* การบินขัดขวาง
* การครองอากาศ
* การบินสกัดกั้น
* การโจมตีทางทะเล
* การลาดตระเวนทางอากาศ

## ประเทศผู้ใช้งาน
thumb|upright=1.4|ประเทศผู้ใช้งานพานาเวีย ทอร์นาโด
* 
* 
* 
* 

## รายละเอียด พานาเวีย เทอร์นาโด
300px|right
* **ผู้สร้าง** บริษัทพานาเวีย แอร์คารฟท์ จีเอ็มบีเอช (โครงการร่วมมือระหว่างชาติ เยอรมัน/อังกฤษ/อิตาลี)
* **ประเภท** เครื่องบินรบเอนกประสงค์ 2 ที่นั่งเรียงกัน
* **เครื่องยนต์** เทอร์โบแฟน เทอร์โบ-ยูเนียน อาร์บี 199-34 อาร์-4 ให้แรงขับเครื่องละ  9,800 ปอนด์ และ 17,300 ปอนด์ เมื่อใช้สันดาปท้าย 2 เครื่อง
* **กางปีก** 13.9 เมตร เมื่อกางเต็มที่
** 8.6 เมตร เมื่อลู่ปีกไปข้างหลัง
* **ยาว** 16.7 เมตร
* **สูง** 5.7 เมตร
* **พื้นที่ปีก** 30 ตารางเมตร
* **น้ำหนักเปล่า** 12,700 กิโลกรัม
* **น้ำหนักรวม** 18,145 กิโลกรัม
* **น้ำหนักวิ่งขึ้นสูงสุด** 25,000 กิโลกรัม
* **อัตราเร็วสูงสุด** 2.2 มัค (2,235 กิโลเมตร/ชั่วโมง) ที่ระยะสูง 11,000
** 1.1 มัค (1,350 กิโลเมตร/ชั่วโมง) ที่ระยะสูง 150 เมตร
* **รัศมีทำการรบ** 1,200 กิโลเมตร เมื่อบิน สูง-ต่ำ-สูง
** 725 กิโลเมตร เมื่อบิน ต่ำ-ต่ำ-ต่ำ
* **พิสัยบินไกลสุด** กว่า 4,830 กิโลเมตร
* **อาวุธ** ปืนใหญ่อากาศเมาเซอร์ ขนาด 27 มม 2 กระบอกที่ใต้ลำตัวส่วนหน้า
** อาวุธปล่อยอากาศสู่อากาศ ไซด์ไวน์เดอร์ ที่ใต้ปีกจำนวน 4 นัด
** จรวดนำวิถีสกายแฟลช พิสัยปานกลางที่ใต้ลำตัว 4 นัด
** จรวดสแปร์โรว์ หรือ แอสไปด์ 1 เอ
** อาวุธปล่อยอากาศสู่พื้น เอเอส 30 มาร์เตล คอร์โมรัน หรือ จัมโบ เมื่อปฏิบัติการโจมตี

## อ้างอิง


หมวดหมู่:เครื่องบินพานาเวีย
หมวดหมู่:เครื่องบินบริติชแอร์โรว์สเปซ
หมวดหมู่:เครื่องบินขับไล่
หมวดหมู่:เครื่องบินขับไล่นานาชาติ
หมวดหมู่:อากาศยานไอพ่นสองเครื่องยนต์
วัดพระธาตุดอยเวา

**วัดพระธาตุดอยเวา** เป็นวัดอันเป็นที่ประดิษฐานพระธาตุดอยเวา พระธาตุที่เชื่อกันว่า มีความเก่าแก่เป็นรองพระธาตุดอยตุง พระธาตุดอยเวานั้น ตั้งอยู่บนยอดดอยเวา แต่พระอุโบสถและเขตสังฆาวาสจะอยู่ที่เชิงดอย ผู้ที่จะขึ้นไปนมัสการต้องเดินขึ้นบันไดไปนมัสการ ซึ่งข้างบนเป็นจุดชมทัศนียภาพสองฝั่งแม่น้ำสาย สามารถเห็นทัศนียภาพได้รอบทิศ 

พระธาตุดอยเวา สร้างใน พ.ศ. 296 ในรัชสมัยพระองค์เวา รัชกาลที่ 10 แห่งราชวงศ์สิงหนวัติ ผู้ครองนครโยนกนาคพันธุ์ โดยชื่อนั้นได้นำมาจากพระนามของพระองค์เวา ต่อมาพระธาตุเจดีย์ได้พังลงตามกาลเวลา นายบุญยืน ศรีสมุทร คฤหบดีอำเภอแม่สาย ได้ร่วมกับ พระภิกษุดวงแสง รัตนมณี พร้อมด้วย ข้าราชการ พ่อค้า ประชาชนผู้มีจิตศรัทธา และ กรมศิลปากร ร่วมกันจัดสร้างขึ้นขึ้นใหม่ ในการขุดแต่งครั้งนี้ พบผอบหินสีดำ ภายในบรรจุพระบรมสารีริกธาตุ 5 พระองค์ จึงได้อัญเชิญขึ้นประดิษฐานในองค์พระธาตุดังเดิม มีการวางศิลาฤกษ์ในวันที่ 8 เมษายน พ.ศ. 2494 และสร้างเสร็จพร้อมฉลองสมโภชพระธาตุในวันที่ 20 กุมภาพันธ์ พ.ศ. 2498 โดยมีพุทธบริษัททั้งสองประเทศ ร่วมงานอย่างคับคั่ง 

## ประเพณี
ปัจจุบันมีประเพณีนมัสการพระธาตุในทุกๆปี โดยจะจัดขึ้นในวันขึ้น 15 ค่ำ เดือน 5 เหนือ (ตรงกับเดือน 3 ใต้ คือ วันมาฆบูชา) และมีประเพณีสรงน้ำพระธาตุ ในวันสงกรานต์ ของทุกปี

## จุดสนใจภายในวัด
บริเวณโดยรอบองค์พระธาตุบนยอดนั้น ยังเป็นที่ตั้งของไพชยนต์ปราสาท ซึ่งเป็นวิหารขนาดเล็ก ประดิษฐานพระแก้วมรกตจำลอง (หรือโดยนัยว่าเป็นพระอินทร์) และมีรูปปั้นแมงป่องยักษ์ เพื่อรำลึกถึงพระองค์เวา (เวา ภาษาล้านนาแปลว่า แมงป่อง) และมีพระราชานุสาวรีย์สมเด็จพระนเรศวรมหาราช ให้สักการบูชา นอกจากนี้ยังมีจุดชมทัศนียภาพสองฝั่งที่เรียกว่า *สกายวอล์ควัดพระธาตุดอยเวา* ปัจจุบันได้มีถนนขึ้นและลงดอยแล้ว เป็นถนนคอนกรีตอย่างดี สามารถใช้ได้ทุกฤดูกาลแต่เส้นทางค่อนข้างลาดชัน

## อ้างอิง

* บมจ. โทเทิ่ล แอ็คเซ็ส คอมมูนิเคชั่น, '''พระธาตุดอยเวา''' (ป้ายประชาสัมพันธ์)
* การท่องเที่ยวแห่งประเทศไทย สำนักงานภาคเหนือ เขต 2, '''พระธาตุดอยเวา''' (ป้ายประชาสัมพันธ์)

ดอยเวา
พระธาตุดอยเวา
สุย

**สุย** (, พินอิน: Shuǐzú) เป็นชื่อของกลุ่มชนซึ่งมีถิ่นอยู่เขตปกครองตนเองกว่างซีจ้วงและมณฑลกุ้ยโจว ที่ตั้งถิ่นฐานและการใช้ภาษาใกล้เคียงกัน มีจำนวนประชากรทั้งหมด 499,000 คน โดยมากใช้ภาษาสุยซึ่งเป็นภาษาในกลุ่มภาษากัม-ไท ตระกูลภาษาขร้า-ไท และส่วนใหญ่นับถือลัทธิดั้งเดิมและลัทธิเต๋าปะปนกันกับคำสอนบางอย่างในศาสนาพุทธ

## แหล่งข้อมูลอื่น
*ชีวิตที่เปลี่ยนไปของชนชาติสุ่ย มณฑลกุ้ยโจวของจีน

หมวดหมู่:ชนกลุ่มน้อยในประเทศจีน
มู่หล่าว

**มู่หล่าว** (ภาษาจีน: 仫佬族; พินอิน: *Mùlǎozú*) เป็นกลุ่มชนที่อยู่ในกลุ่มชาวต้ง-สุย มีจำนวนประชากรทั้งหมด 207,000 คน พูดภาษามู่หลาวซึ่งเป็นภาษาในกลุ่มภาษากัม-ไท ตระกูลภาษาขร้า-ไท นับถือลัทธิภูติผีวิญญาณ ลัทธิเต๋า และพระพุทธศาสนา

## อ้างอิง

หมวดหมู่:ประเทศจีน
เหมาหนาน

**เหมาหนาน** () เป็นชื่อของกลุ่มชนที่พูดภาษาเหมาหนาน ซึ่งเป็นภาษาในกลุ่มภาษากัม-ไท ตระกูลภาษาขร้า-ไท โดยเป็นประชากรที่อยู่ในกลุ่มชาวต้ง-ชาวสุย มีจำนวนประชากรประมาณ 107,000 คน อาศัยในเมืองเหมาหนาน เขตปกครองตนเองกว่างซีจ้วง ประเทศจีน ชาวเมาหนานนับถือลัทธิภูตผีเทวดา (Shamanism) และลัทธิเต๋า ซึ่งชาวเหมาหนานนี้ได้รับอิทธิพลทางด้านวัฒนธรรมของชาวจีนเป็นอันมาก

## อ้างอิง

หมวดหมู่:ชนกลุ่มน้อยในประเทศจีน
ชาวเก๋าหล่าว

**ชาวเก๋าหล่าว** ถูกรวมในกลุ่มชาติพันธุ์ขร้า-ไท เนื่องจากมีภาษาและวัฒนธรรมคล้ายคลึงกับชาวไทย รวมทั้งคล้ายคลึงกับชาวลาวด้วย ในกลุ่มชาวต้งยังมีชาวเก๋าหล่าวรวมอยู่ด้วย ชาวเก๋าหล่าวนี้มีวัฒนธรรมคล้ายชาวลาว ชาวข่า ชาวขมุ แต่ใช้ภาษาตระกูลไท

หมวดหมู่:กลุ่มชาติพันธุ์ตระกูลภาษาขร้า-ไท
ต้ง

**ต้ง** () เป็นกลุ่มชนซึ่งมีถิ่นฐานอยู่ทางตะวันออกเฉียงใต้ของมณฑลกุ้ยโจว ทางตอนใต้ของมณฑลหูหนาน และทางตะวันออกของเขตปกครองตนเองกวางสีจ้วงของประเทศจีน พวกเขาเรียกพวกตนเองว่า "ก๊ำ", "อ้ายก๊ำ" หรือ "ปู้ก๊ำ" ซึ่งก็คือ ผู้คำ พวกเขาเชื่อว่าพวกตนเองสืบเชื้อสายมาจากชนเผ่านก 

ชาวปู้ก๊ำหรืออ้ายก๊ำมีจำนวนประชากร 2,960,293 คน พวกเขาใช้ภาษาต้งซึ่งอยู่ในตระกูลภาษาขร้า-ไท (จ้วง-ต้ง) และส่วนมากจะใช้อักษรจีนในการเขียน ต่อมาใน ค.ศ. 1958 ก็มีการใช้อักษรละติน แต่ไม่ค่อยนิยมมากนัก

## แหล่งข้อมูลอื่น
* แนะนำอู๋ อวี่เจิน ผู้สืบทอด"เพลงใหญ่ชนชาติต้ง"

หมวดหมู่:กลุ่มชาติพันธุ์ในประเทศจีน
หมวดหมู่:กลุ่มชาติพันธุ์ตระกูลภาษาขร้า-ไท
หมวดหมู่:มณฑลกุ้ยโจว
จุดผ่านแดนถาวรแม่สาย

**จุดผ่านแดนถาวรแม่สาย** หรือ **จุดผ่านแดนถาวรสะพานข้ามแม่น้ำสายแห่งที่ 1** ตั้งอยู่บ้านเลขที่ 117 หมู่ที่ 10 บ้านป่ายางผาแตก ตำบลเวียงพางคำ อำเภอแม่สาย จังหวัดเชียงราย ประเทศไทย เชื่อมต่อกับ ด่านพรมแดนท่าขี้เหล็ก แขวงท่าขี้เหล็ก รัฐฉาน ประเทศพม่า จัดตั้งขึ้นเมื่อวันที่ 15 สิงหาคม พ.ศ. 2540 เป็นที่ตั้งของ ด่านตรวจคนเข้าเมืองจังหวัดเชียงราย และ ด่านศุลกากรแม่สาย

## ด่านตรวจคนเข้าเมือง
### ประวัติ
ด่านตรวจคนเข้าเมืองจังหวัดเชียงราย ก่อตั้งประมาณปี พ.ศ. 2480 ใช้ชื่อว่า "ด่านตรวจคนเข้าเมืองแม่สาย" ต่อมาในปี พ.ศ. 2521 ยกฐานะเป็นด่านตรวจคนเข้าเมืองจังหวัด มีตำแหน่งสารวัตร เป็นหัวหน้าด่าน  โดยใช้ชื่อ 
"ด่านตรวจคนเข้าเมืองจังหวัดเชียงราย" ในปี พ.ศ. 2536 ยกฐานะเป็นราชการบริหารส่วนกลาง เป็นด่านตรวจคนเข้าเมืองระดับชั้นที่หนึ่ง ระดับกองกำกับการ
มีผู้กำกับการเป็นหัวหน้าด่าน 

### พื้นที่รับผิดชอบ
ด่านตรวจคนเข้าเมืองจังหวัดเชียงราย มีพื้นที่ในเขตรับผิดชอบ 2 จังหวัดคือ จังหวัดเชียงราย และจังหวัดพะเยา โดยมี ด่านตรวจคนเข้าเมืองอยู่ในความปกครอง ดังนี้
# ด่านตรวจคนเข้าเมืองเชียงแสน ตั้งอยู่ ณ ตำบลเวียง อำเภอเชียงแสน  จังหวัดเชียงราย
# ด่านตรวจคนเข้าเมืองเชียงของ ตั้งอยู่ ณ ตำบลเวียง อำเภอเชียงของ  จังหวัดเชียงราย
# ด่านตรวจคนเข้าเมืองท่าอากาศยานเชียงราย ตั้งอยู่ ณ ภายในท่าอากาศยานนานาชาติแม่ฟ้าหลวงเชียงราย ตำบลบ้านดู่ อำเภอเมืองเชียงราย จังหวัดเชียงราย

## ดูเพิ่ม
* จุดผ่านแดนถาวรแม่สาย 2
* จุดผ่านแดนถาวรเชียงของ
* สะพานมิตรภาพแม่น้ำสายแห่งที่ 1
* สะพานมิตรภาพแม่น้ำสายแห่งที่ 2
* สะพานมิตรภาพไทย–ลาว 4 (เชียงของ–ห้วยทราย)

## อ้างอิง

## แหล่งข้อมูลอื่น
* ด่านตรวจคนเข้าเมืองแม่สาย จังหวัดเชียงราย 

แม่สาย
หมวดหมู่:จุดผ่านแดนไทย–พม่า
หมวดหมู่:อำเภอแม่สาย
หมวดหมู่:รัฐฉาน
การกิน

thumb|right|250px|การรับทานอาหารมักเป็นกิจกรรมทางสังคม
**การกิน** หรือ **การบริโภค** เป็นการนำอาหารเข้าสู่ร่างกาย ทำให้ร่างกายเจริญเติบโตและมีพลังงาน

หมวดหมู่:อาหารและเครื่องดื่ม
หมวดหมู่:สรีรวิทยา
หมวดหมู่:กิจวัตรของมนุษย์
ตูโปเลฟ ตู-124

**ตูโปเลฟ ตู-124** (Tupolev Tu-124)   ตู-124 เริ่มบินครั้งแรกในเดือนมิถุนายน ค.ศ.  1960 เป็นเครื่องบินที่ใช้ ตู-104 ย่อขนาดลงมาประมาณ 25% และสร้างขึ้นมาเพื่อใช้แทน อิลยูชิน อิล-14 ที่มี 2 ใบพัด ซึ่งตู-124 เป็นเครื่องบินเจ๊ตโดยสารแบบแรกของสหภาพโซเวียตที่ใช้เครื่องยนต์เทอร์โบแฟน

ตู-124 มีการสร้างขึ้นมา 4 รุ่น
***ตู-124** อัตราผู้โดยสาร 44 ที่นั่ง
***ตู-124 วี** อัตราผู้โดยสาร 56 ที่นั่ง
***ตู-124 เค** อัตราผู้โดยสาร 36 ที่นั่ง
***ตู-124 เค2** อัตราผู้โดยสาร 22 ที่นั่ง

## รายละเอียด ตู-124

***ผู้สร้าง:** (โรงงานสร้างอากาศยานแห่งสหภาพโซเวียต) ปัจจุบันคือสำนักงานตูโปเลฟ
***ประเภท:** เจ๊ตโดยสารพิสัยบินใกล้ เจ้าหน้าที่ 4 นาย อัตราผู้โดยสารสูงสุด 56 ที่นั่ง
***เครื่องยนต์:** เทอร์โบแฟน โซโลเวียฟ ดี-20 พี ให้แรงขับเครื่องละ 5,400 กิโลกรัม 2 เครื่อง
***กางปีก:** 25.55 เมตร
***ยาว:** 30.58 เมตร
***สูง:** 8.08 เมตร
***พื้นที่ปีก:** 119 ตารางเมตร
***น้ำหนักเปล่า:** 22,500 กิโลกรัม
***น้ำหนักบรรทุกสูงสุด:** 6,000 กิโลกรัม
***น้ำหนักวิ่งขึ้นสูงสุด:** 38,000 กิโลกรัม
***อัตราเร็วเดินทางขั้นสูง:** 870 กิโลเมตร/ชั่วโมง ที่ระยะสูง 10,000 เมตร
***พิสัยบิน:** 1,220 กิโลเมตร เมื่อบรรทุกเต็มที่
** 2,100 กิโลเมตร เมื่อบรรทุกเชื้อเพลิงเต็มที่

## อ้างอิง

หมวดหมู่:เครื่องบินตูโปเลฟ
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
Auditory brainstem response

**Auditory brainstem response** (ABR) เป็นการวัด สภาพการได้ยินเสียง โดยวัดจากสัญญาณที่เกิดขึ้น ขณะได้ยินเสียง ในรูปของสัญญาณไฟฟ้า การกระตุ้นจะใช้ เสียงคลิก (เสียงที่เกิดขึ้นในช่วงเวลาสั้น) เนื่องด้วยเสียงเดินทางในช่องหู จะเกิดการสะท้อนกลับไปมา ทำให้ สัญญาณประสาทไฟฟ้าที่หูเกิดขึ้นในเวลาต่อ ๆ มา (ประมาณ สิบส่วนพันวินาที) มีลักษณะเฉพาะ ถ้าหากช่องหูหรือประสาทหูมีความผิดปกติ จะทำให้ได้รูปที่ผิดแปลกออกไป ข้อดีของการวัด ABR นั้น สามารถทำได้ง่ายรวดเร็ว แต่ข้อเสียคือไม่สามารถวิเคราะห์หาสาเหตุความผิดปกติได้

## อ้างอิง

* Davis A, Bamford J, Wilson I, Ramkalawan T, Forshaw M, Wright S. A critical review of the role of neonatal hearing screening in the detection of congenital hearing impairment. Health Technol Assess. 1997;1 (10).

หมวดหมู่:ระบบการได้ยิน
หมวดหมู่:การตรวจทางการแพทย์
วัดไผ่ล้อม

**วัดไผ่ล้อม** อาจหมายถึง

* **[[วัดไผ่ล้อม (อำเภอท่าใหม่)|วัดไผ่ล้อม]]** อำเภอท่าใหม่ จังหวัดจันทบุรี
* **[[วัดไผ่ล้อม (อำเภอเมืองจันทบุรี)|วัดไผ่ล้อม]]** พระอารามหลวง อำเภอเมืองจันทบุรี จังหวัดจันทบุรี
* **[[วัดไผ่ล้อม (อำเภอสอยดาว)|วัดไผ่ล้อม]]** อำเภอสอยดาว จังหวัดจันทบุรี
* **[[วัดไผ่ล้อม (อำเภอสรรพยา)|วัดไผ่ล้อม]]** อำเภอสรรพยา จังหวัดชัยนาท
* **[[วัดไผ่ล้อม (อำเภอหนองมะโมง)|วัดไผ่ล้อม]]** อำเภอหนองมะโมง จังหวัดชัยนาท
* **[[วัดไผ่ล้อม (จังหวัดตราด)|วัดไผ่ล้อม]]** อำเภอเมืองตราด จังหวัดตราด
* **[[วัดไผ่ล้อม (จังหวัดตาก)|วัดไผ่ล้อม]]** อำเภอเมืองตาก จังหวัดตาก
* **[[วัดไผ่ล้อม (จังหวัดนครปฐม)|วัดไผ่ล้อม]]** อำเภอเมืองนครปฐม จังหวัดนครปฐม
* **[[วัดไผ่ล้อม (จังหวัดนนทบุรี)|วัดไผ่ล้อม]]** อำเภอปากเกร็ด จังหวัดนนทบุรี
* **[[วัดไผ่ล้อม (จังหวัดปทุมธานี)|วัดไผ่ล้อม]]** อำเภอสามโคก จังหวัดปทุมธานี
* **[[วัดไผ่ล้อม (อำเภอบางบาล)|วัดไผ่ล้อม]]** อำเภอบางบาล จังหวัดพระนครศรีอยุธยา
* **[[วัดไผ่ล้อม (อำเภอผักไห่)|วัดไผ่ล้อม]]** อำเภอผักไห่ จังหวัดพระนครศรีอยุธยา
* **[[วัดไผ่ล้อม (จังหวัดพิษณุโลก)|วัดไผ่ล้อม]]** อำเภอบางกระทุ่ม จังหวัดพิษณุโลก
* **[[วัดไผ่ล้อม (จังหวัดเพชรบุรี)|วัดไผ่ล้อม]]** อำเภอเมืองเพชรบุรี จังหวัดเพชรบุรี
* **[[วัดไผ่ล้อม (อำเภอเมืองแพร่)|วัดไผ่ล้อม]]** อำเภอเมืองแพร่ จังหวัดแพร่
* **[[วัดไผ่ล้อม (อำเภอลอง)|วัดไผ่ล้อม]]** อำเภอลอง จังหวัดแพร่
* **[[วัดไผ่ล้อม (จังหวัดมุกดาหาร)|วัดไผ่ล้อม]]** อำเภอเมืองมุกดาหาร จังหวัดมุกดาหาร
* **[[วัดไผ่ล้อม (จังหวัดระยอง)|วัดไผ่ล้อม]]** อำเภอบ้านค่าย จังหวัดระยอง
* **[[วัดไผ่ล้อม (ตำบลบางป่า)|วัดไผ่ล้อม]]** ตำบลบางป่า อำเภอเมืองราชบุรี จังหวัดราชบุรี
* **[[วัดไผ่ล้อม (ตำบลอ่างทอง)|วัดไผ่ล้อม]]** ตำบลอ่างทอง อำเภอเมืองราชบุรี จังหวัดราชบุรี
* **[[วัดไผ่ล้อม (จังหวัดสกลนคร)|วัดไผ่ล้อม]]** อำเภอพรรณานิคม จังหวัดสกลนคร
* **[[วัดไผ่ล้อม (จังหวัดสระแก้ว)|วัดไผ่ล้อม]]** อำเภออรัญประเทศ จังหวัดสระแก้ว
* **[[วัดไผ่ล้อม (จังหวัดสระบุรี)|วัดไผ่ล้อม]]** อำเภอเสาไห้ จังหวัดสระบุรี
* **[[วัดไผ่ล้อม (จังหวัดสุโขทัย)|วัดไผ่ล้อม]]** อำเภอสวรรคโลก จังหวัดสุโขทัย
* **[[วัดไผ่ล้อม (จังหวัดอ่างทอง)|วัดไผ่ล้อม]]** อำเภอเมืองอ่างทอง จังหวัดอ่างทอง
* **[[วัดไผ่ล้อม (อำเภอน้ำปาด)|วัดไผ่ล้อม]]** อำเภอน้ำปาด จังหวัดอุตรดิตถ์
* **[[วัดไผ่ล้อม (อำเภอเมืองอุตรดิตถ์)|วัดไผ่ล้อม]]** อำเภอเมืองอุตรดิตถ์ จังหวัดอุตรดิตถ์
* **[[วัดไผ่ล้อม (อำเภอลับแล)|วัดไผ่ล้อม]]** อำเภอลับแล จังหวัดอุตรดิตถ์
* **[[วัดไผ่ล้อม (จังหวัดอุบลราชธานี)|วัดไผ่ล้อม]]** อำเภอตระการพืชผล จังหวัดอุบลราชธานี

ผ
วัดไผ่ล้อม (อำเภอลอง)

**วัดไผ่ล้อม** ตั้งอยู่เลขที่ 173 หมู่ที่ 1 ตำบลหัวทุ่ง อำเภอลอง จังหวัดแพร่ มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 6
## การสร้างวัด
250px|thumb|ประตูหน้าวัดไผ่ล้อม

จากหลักฐานพบว่าในปี พ.ศ. 2393 นั้น หลวงปู่ใจได้ธุดงค์จาริกมาจากเมืองนครเขลางค์ได้มาพบทำเลที่เนินดินคุ้มน้ำห้วยแม่ปงตรงปากร่องหมาน้อย ( ร่องหมาน้อยใจกลางหมู่บ้านปัจจุบัน ) ซึ่งเห็นว่าเป็นสถานที่สงบและเหมาะแก่การปฏิบัติศาสนาธรรม จึงทำการสร้างอารามเพื่อเผยแผ่พระพุทธศาสนา ซึ่งแต่เดิมชาวบ้านถิ่นนี้ยังไม่มีอะไรไว้เป็นที่ยึดเหนี่ยวทางจิตใจมักเชื่อแต่เรื่องภูตผีปีศาจในการดำรงชีวิต ต่อมาเมื่อหลวงปู่ใจได้เทศนาอบรมธรรมสั่งสอนแก่ชาวบ้าน จนเกิดความศรัทธาเลื่อมใสมากขึ้น และเอาวัดเป็นที่พึ่งทางจิตใจตลอดมา เมื่อหลวงปู่ท่านมีอายุมากและเป็นที่พึ่งทางใจให้ชาวบ้านเป็นเวลาถึง 3 ปี ท่านก็ได้มรณภาพลงในปี พ.ศ. 2396 

ต่อมาก็มีครูบาไกรสอนเป็นเจ้าอาวาสรูปที่สองสืบต่อมาจวบจนท่านได้มรณภาพในปี พ.ศ. 2414 

## หลวงปู่สุวรรณ
ต่อมาก็มีครูบาสุวรรณ เป็นเจ้าอาวาสรูปที่ 3 ท่านได้พิจารณาเห็นว่าบริเวณวัดคับแคบและขยับขยายออกไปไม่ได้ อีกทั้งในปีนั้นเกิดโรคระบาด (อหิวาตกโรค) ทำให้พระภิกษุสามเณรมรณภาพไปหลายรูป ท่านจึงตัดสินใจย้ายวัดเดิม (ปากร่องหมาน้อย) มาตั้งที่ใหม่ตรงฝั่งตะวันตกเฉียงเหนือ (สถานที่ตั้งวัดในปัจจุบัน) ในสมัยของครูบาสุวรรณเป็นเจ้าอาวาสนั้น วัดไผ่ล้อมมีความเจริญรุ่งเรืองทางพระศาสนาในด้านศิลปวัฒนธรรมอย่างมาก มีการก่อสร้างวิหารที่มั่นคงถาวรเป็นหลังแรก ประการหนึ่ง หลวงปู่ก็เป็นนักเทศน์ที่ลือชื่อรูปหนึ่งในถิ่นนี้ โดยมีคราวหนึ่ง ท่านเจ้าเมืองเขลางค์ได้นิมนต์หลวงปู่ไปเทศนาโปรดประชาชนเมืองนครเขลางค์ เป็นที่ประทับใจอย่างมาก ท่านเจ้าเมืองถึงกับถวายกัณฑ์เทศน์เป็น “ช้างพลาย” บูชากัณฑ์เทศน์ หลวงปู่สุวรรณได้มรณภาพลงในปีพ.ศ. 2462 ซึ่งชาวบ้านได้ให้ความเคารพนับถือท่านอย่างมากจึงขนานนามท่านว่า **หลวงปู่สุวรรณ หรือปู่ตุ๊** ของชาวบ้าน สถูปบรรจุอัฐิ ของท่านก็ยังมีร่องรอยอยู่จวบจนถึงปัจจุบันนี้ (ใต้ร่มโพธิ์ด้านเหนือ) เป็นที่เคารพสักการะของคณะศรัทธาชาวบ้านอีกด้วย

## รายนามเจ้าอาวาส

## อาณาเขตที่ตั้งวัด

**ทิศตะวันออก** ติดต่อถนนสายลอง-วังชิ้น (ทางสายเก่า 1023)

**ทิศเหนือ** ติดกับลำห้วยสาธารณประโยชน์ และทุ่งนา

**ทิศใต้** ติดกับถนนสาธารณประโยชน์ และหมู่บ้าน

**ทิศตะวันตก** ติดทุ่งนา
## ปชนียวัตถุ

พระพุทธรูปประธานในอุโบสถปางมารวิชัยศิลปะล้านนา

## ศาสนสถาน

อุโบสถ (วิหาร) 1 หลัง
ศาลาการเปรียญ 1 หลัง
กุฏิปูนครึ่งไม้ 1 หลัง 
กุฏิปูนครึ่งทรงไทย 1 หลัง
ศาลารายโรงกลอง 1 หลัง

## ถาวรวัตถุ

ตลาดสดของวัด 1 หลัง
อาคารสถานีวิทยุกระจายเสียง วปถ. 1 หลัง
ห้องน้ำ 21 ห้อง

## ข้อมูลจำเพาะ

วัดไผ่ล้อม ได้รับพระราชทานวิสุงคามสีมา เมือวันที่ 7 มีนาคม พ.ศ. 2475 

ที่ตั้งวัด 3 ไร่ 2 งาน 90 ตารางวา และที่ธรณีสงฆ์ (ตลาดสด) 1 ไร่ 28 ตารางวา

ไผ่ล้อม
รัก (แก้ความกำกวม)

**รัก** อาจหมายถึง

* ความรัก 
* รัก (ไม้พุ่ม) ( (Linn.) R.Br.ex Ait.) ไม้พุ่มชนิดหนึ่ง *ดอกรัก* ใช้ร้อยพวงมาลัย 
* รักใหญ่ () ไม้ยืนต้นชนิดหนึ่ง *น้ำรัก* คือยางของต้นไม้นี้ ใช้เป็นน้ำยาเคลือบเงา 
** การลงรัก การเคลือบเงาเครื่องเขินด้วยน้ำรัก
* ต้นรัก (ละครโทรทัศน์)
* รัก (เพลงพระราชนิพนธ์) เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
* รัก (ภาพยนตร์)
ธนบัตร 60 บาท

**ธนบัตร 60 บาท** เป็นธนบัตรในสกุลเงินบาท และเป็นธนบัตรที่ระลึกเฉลิมพระเกียรติ พระบาทสมเด็จพระเจ้าอยู่หัว เนื่องในวโรกาสฉลองสิริราชสมบัติ ครบ 60 ปี  เริ่มใช้เป็นครั้งแรกเมื่อวันที่ 9 มิถุนายน 2549

## อ้างอิง

## ดูเพิ่ม
* บัตรธนาคาร 60 บาท

60
หมวดหมู่:หน่วยเงินในประเทศไทย
พระเจ้าฟิลิปที่ 2

**พระเจ้าฟิลิปที่ 2** อาจหมายถึง

* พระเจ้าเฟลิเปที่ 2 แห่งสเปน
* พระเจ้าฟิลิปที่ 2 แห่งมาร์เซโดเนีย
เฮอร์ไมโอนี่

**เฮอร์ไมโอนี่** สามารถหมายถึง
* เฮอร์ไมโอนี่ เกรนเจอร์ ตัวละครในแฮรี่พอตเตอร์
* ดาวเคราะห์น้อยเฮอร์ไมโอนี่
คณะวิศวกรรมศาสตร์ มหาวิทยาลัยสยาม

**คณะวิศวกรรมศาสตร์ มหาวิทยาลัยสยาม** ก่อตั้งขึ้นในปี พ.ศ. 2516 โดยเริ่มจากการสอน ระดับ ประกาศนียบัตรชั้นสูง เปิดสอน สาขาช่างยนต์ สาขาช่างไฟฟ้า และช่างอิเลคโทรนิค(ในขณะนั้นสถานะของสถาบัน ยังเป็น วิทยาลัยเทคนิคสยาม SIAM TECHICAL COLLEGE) จนถึงเมื่อปีพ.ศ. 2529 ได้ยกระดับเป็นคณะวิศวกรรมศาสตร์ ซึ่งเป็นคณะลำดับที่ 2  ของมหาวิทยาลัยสยาม โดยเปิดสอนหลักสูตร วิศวกรรมศาสตรบัณฑิต 4 ปี ภาคปกติ และเป็นมหาวิทยาลัยเอกชนแห่งแรกที่เปิดหลักสูตรนี้ โดยมี รศ.หลาบ รับสิริ เป็นคณบดีและผู้ร่างหลักสูตรในขณะนั้น  
หลักสูตรของคณะวิศวกรรมศาสตร์ มหาวิทยาลัยสยามได้ผ่านการรับรองมาตรฐานการศึกษาจาก สำนักงานคณะกรรมการการอุดมศึกษา และ สภาวิศวกร 
นักศึกษาที่สำเร็จการศึกษาตามหลักสูตรของคณะวิศวกรรมศาสตร์ สามารถประกอบวิชาชีพได้หลากหลายแขนง และสามารถขอใบอนุญาตเป็นผู้ประกอบวิชาชีพวิศวกรรมควบคุม ตามพระราชบัญญัติวิศวกร พ.ศ. 2542 เพื่อประกอบวิชาชีพวิศวกรได้

## ประวัติ
*ปี พ.ศ. 2516 จัดตั้งและเริ่มดำเนินการจัดการเรียนการสอนในระดับประกาศนียบัตรวิชาชั้นสูง ( ปวส.) สาขาช่างยนต์ และ สาขาช่างไฟฟ้า
*ปี พ.ศ. 2529 ได้เปิดการเรียนการสอนในระดับ ปริญญาตรี โดยเปิดสอน หลักสูตร วิศวกรรมศาสตรบัณฑิต และหลักสูตรอุตสาหกรรมศาสตร์บัณฑิต สาขาวิศวกรรมเครื่องกล
*ปี พ.ศ. 2532 เปิดสอนเพิ่มในสาขา วิศวกรรมไฟฟ้า
*ปีการศึกษา 2535 เปิดสอนหลักสูตรวิศวกรรมศาสตรบัณฑิต สาขาวิชาวิศกรรมคอมพิวเตอร์ สาขาวิศวกรรมโยธา หลักสูตรอุตสาหกรรมศาสตรบัณฑิต สาขาวิชาวิศวกรรมอิเล็กทรอนิกส์
*ปี พ.ศ. 2538 ยกเลิกการเรียนการสอนระดับประกาศนียบัตรวิชาชีพชั้นสูง (ปวส.)
*ปี พ.ศ. 2543 ได้จัดตั้งศูนย์เทคโนโลยีอุตสาหกรรมและบริการวิชาการเพื่อพัฒนาศักยภาพด้านการวิจัยและบริการวิชาการของคณะให้สูงขึ้น 
*ปี พ.ศ. 2548 เปิดสอนหลักสูตรวิศวกรรมศาสตรบัณฑิต สาขาวิศวกรรมยานยนต์ หลักสูตรอุตสาหกรรมศาสตรบัณฑิต สาขาวิชาเทคโนโลยียานยนต์
*ปี พ.ศ. 2549 เปิดสอนสาขาวิชาใหม่แห่งแรกในประเทศไทย คือหลักสูตรอุตสาหกรรมศาสตรบัณฑิต สาขาวิชาเทคโนโลยีการพิมพ์
*ปี พ.ศ. 2552 คณะได้ยกเลิกหลักสูตรอุตสาหกรรมศาสตรบัณฑิต สาขาวิชาวิศวกรรมอิเล็กทรอนิกส์
*ปี พ.ศ. 2553 เปิดหลักสูตรวิศวกรรมศาสตรบัณฑิต สาขาวิศวกรรมอุตสาหการ
*และในปี พ.ศ. 2564 เปิดหลักสูตร เทคโนโลยีดิจิทัลและนวัตกรรม  หลักสูตรใหม่ 4 ปี

## หลักสูตรการศึกษา
ปัจจุบันคณะวิศวกรรมศาสตร์ประกอบด้วยภาควิชาต่าง ๆ รวม 7 สาขา ดังนี้

**หลักสูตรที่ 1**
**ชื่อหลักสูตร : วิศวกรรมศาสตรบัณฑิต (วศ.บ.) Bachelor of Engineering (B.Eng.)**
สำหรับผู้ที่สำเร็จการศึกษา มัธยมศึกษาตอนปลายหรือประกาศนียบัตรวิชาชีพ (ปวช.) หรือเทียบเท่า ระยะเวลาศึกษา 4 ปี สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 3 ปี มี 7 สาขาวิชา ดังนี้

#สาขาวิชาวิศวกรรมเครื่องกล 
#สาขาวิชาวิศวกรรมไฟฟ้า
#สาขาวิชาวิศวกรรมคอมพิวเตอร์
#สาขาวิชาวิศวกรรมโยธา
#สาขาวิชาวิศวกรรมยานยนต์
#สาขาวิศวกรรมอุตสาหการ
#สาขาวิศวกรรมการพิมพ์

**หลักสูตรที่ 2**
** ชื่อหลักสูตร : อุตสาหกรรมศาสตรบัณฑิต (อส.บ.) Bachelor of Industrial Technology (B.Ind.Tech.)** สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 2 ปี มี 4 สาขาวิชา ดังนี้

#สาขาวิชาวิศวกรรมเครื่องกล
#สาขาวิชาวิศวกรรมไฟฟ้า
#สาขาวิชาเทคโนโลยียานยนต์
#สาขาวิชาเทคโนโลยีการพิมพ์

## อ้างอิง
* คณะวิศวกรรมศาสตร์ มหาวิทยาลัยสยาม

สยาม
วิศวกรรมศาสตร์
พูน เกษจำรัส

ศาสตราจารย์ **พูน เกษจำรัส**  (15 กุมภาพันธ์ พ.ศ. 2464 - 3 กรกฎาคม พ.ศ. 2540) เป็นชาวเพชรบุรีโดยกำเนิด ได้รับการยกย่องเป็นศิลปินแห่งชาติ สาขาทัศนศิลป์ (ภาพถ่ายศิลปะ) เมื่อ ปี พ.ศ. 2531 และได้รับยกย่องเชิดชูเกียรติเป็นบูรพศิลปิน สาขาทัศนศิลป์ ประจำปี พ.ศ. 2558

## ประวัติ
ศาสตราจารย์พูน เกษจำรัส เกิดวันที่ 15 กุมภาพันธ์ พุทธศักราช 2464 ณ ตำบลหนองโสน อำเภอเมือง จังหวัดเพชรบุรี เป็นบุตรของนายดี และนางเนื่อง เกษจำรัส  สมรสกับนางสาวสุดา วงศ์ขจรสุข ชาวกรุงเทพฯ มีบุตรชาย 2 คน บุตรสาว 4 คน

## การศึกษา
ศาสตราจารย์พูน เกษจำรัสเริ่มเข้ารับการศึกษาที่โรงเรียนประชาบาลวัดสิงห์ ตำบลหนองโสน อำเภอเมือง จังหวัดเพชรบุรี เข้าศึกษาต่อในชั้นมัธยมศึกษาที่โรงเรียนประจำจังหวัดเพชรบุรี(คงคาราม)หรือ(โรงเรียนพรหมานุสรณ์จังหวัดเพชรบุรี)  จบการศึกษาชั้นมัธยมศึกษาปีที่ 6 ในปีพุทธศักราช 2482 แล้วเดินทางเข้ากรุงเทพฯ เข้ารับการศึกษาต่อที่ โรงเรียนเพาะช่าง ได้วุฒิ ปปช. และ วท. ในปีพุทธศักราช 2485 หลังจากนั้นได้เข้าศึกษาต่อใน มหาวิทยาลัยศิลปากร เป็นนักศึกษารุ่นแรก (นักศึกษาคนแรกของมหาวิทยาลัยศิลปากร-นักศึกษาเลขประจำหมายเลข ๑) สำเร็จการศึกษาวุฒิอนุปริญญาศิลปบัณฑิต สาขาจิตรกรรมและประติมากรรม (การศึกษาชั้นสูงสุดในขณะนั้น)

## การทำงาน
ปีพุทธศักราช 2490 ได้เข้ารับราชการเป็นครูตรี ที่ โรงเรียนเพาะช่าง จนถึงปีพุทธศักราช 2496 
ปีพุทธศักราช 2496 ย้ายไปสอนที่ โรงเรียนอุเทนถวาย สอนอยู่ได้ไม่กี่เดือน ทางวิทยาลัยเทคนิคกรุงเทพฯ ทุ่งมหาเมฆ ได้ขอย้ายให้เข้าสอนประจำที่แผนกวิชาช่างภาพ สอนนักศึกษาช่างภาพตั้งแต่รุ่นแรก จนถึงปีพุทธศักราช 2525 (ปีที่กรุงรัตนโกสินทร์ครบ 200 ปี) ครบเกษียณอายุราชการ สอนในแผนกวิชาช่างภาพรวม 27 ปี ตำแหน่งสุดท้ายคือหัวหน้าคณะวิชาช่างพิมพ์-ช่างภาพ
ปีพุทธศักราช 2530 ได้รับแต่งตั้งเป็นศาสตราจารย์พิเศษ วิทยาลัยเทคโนโลยีและอาชีวศึกษา (วิทยาเขตเทคนิคกรุงเทพฯ) ปัจจุบันคือ มหาวิทยาลัยเทคโนโลยีราชมงคลกรุงเทพ

มีวาทะของศาสตราจารย์ พูน เกษจำรัส ที่ท่านเคยกล่าวไว้มีประโยคหนึ่งว่า "**งานศิลปะมิใช่มีไว้เพื่อความงามแต่อย่างเดียวก็หาไม่ หากแต่มีไว้เพื่อนำไปใช้จรรโลงสังคมและประเทศชาติให้เจริญก้าวหน้าได้เป็นอย่างดีอีกด้วย"**

ศิลปะภาพถ่าย (Photography) ได้รับการยกย่องว่าเป็นงานวิจิตรศิลป์ (Fine Arts) สาขาหนึ่ง ด้วยความสำคัญข้อนี้ บรรดานักถ่ายภาพที่มีผลงานสร้างสรรค์ศิลปะภาพถ่าย จึงได้รับการยกย่องว่าเป็นศิลปินช่างภาพ (Artist Photographer) เช่นเดียวกับศิลปินในงานวิจิตรศิลป์สาขาอื่น ๆ ด้วย  ดังนั้น สิทธิในการจรรโลงสังคมและประเทศชาติจึงย่อมจะไม่ยิ่งหย่อนกว่ากัน

## เครื่องราชอิสริยาภรณ์

## อ้างอิง
* หนังสือร่มไผ่ อนุสรณ์งานช่างภาพสัมพันธ์ ครั้งที่ 7 ณ แผนกวิชาช่างภาพ วันเสาร์ที่ 19 กุมภาพันธ์ 2526
* หนังสือ "ด้วยใจรัก" อัลบั้มผลงาน : ศาสตราจารย์ พูน เกษจำรัส ศิลปินแห่งชาติ  รวบรวมโดย สุดา เกษจำรัส

หมวดหมู่:ศิลปินแห่งชาติสาขาทัศนศิลป์
หมวดหมู่:ศิลปินจากจังหวัดเพชรบุรี
หมวดหมู่:การถ่ายภาพ
หมวดหมู่:นักถ่ายภาพชาวไทย
หมวดหมู่:บุคคลจากอำเภอเมืองเพชรบุรี
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:บูรพศิลปินสาขาทัศนศิลป์
สนั่น ปัทมะทิน

thumb|อาจารย์สนั่น ปัทมะทิน

**ศาสตราจารย์สนั่น ปัทมะทิน** นักถ่ายภาพ นักวิชาการด้านภาพถ่ายและภาพยนตร์  เป็นบุคคลแรกที่ได้ไปศึกษาต่อด้านโสตทัศนศึกษาที่สหรัฐอเมริกา และเป็นผู้วางรากฐานการเรียนการสอน และเขียนตำราด้านภาพถ่ายและภาพยนตร์ในสถาบันการศึกษา เคยเป็นหนึ่งในคณะกรรมการตัดสินรางวัลตุ๊กตาทอง ครั้งที่ 2 ประจำปี พ.ศ. 2501

## ดูเพิ่ม
* http://www.commarts.chula.ac.th/abstract/view.php?id=000567
สหภาพแอฟริกา

**สหภาพแอฟริกา** (; , ย่อ: UA) เป็นองค์กรประกอบจาก 55 ประเทศในทวีปแอฟริกา ก่อตั้งในเมื่อ พ.ศ. 2544 ที่เดอร์บัน ประเทศแอฟริกาใต้ โดยสหภาพแอฟริกานั้นก่อตั้งขึ้นโดยคาดหวังว่าจะมีการใช้ระบบสกุลเงินเดียวกันทั้งหมดเช่นเดียวกับสหภาพยุโรป นอกจากนี้ทางสหภาพยังต้องการพัฒนาระบบการปกครอง สิทธิมนุษยชน และเศรษฐกิจในทวีปแอฟริกา

## สมาชิก

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## อ้างอิง

## ดูเพิ่ม
* เขตการค้าเสรีทวีปแอฟริกา

## แหล่งข้อมูลอื่น

* เว็บไซต์อย่างเป็นทางการ 
* 


หมวดหมู่:ทวีปแอฟริกา
หมวดหมู่:องค์การระหว่างรัฐบาล
หมวดหมู่:อาดดิสอาบาบา
หมวดหมู่:โจฮันเนสเบิร์ก
แบบแผนประกอบรวม

**แบบแผนประกอบรวม** (Composite pattern) เป็นแบบแผนการออกแบบซอฟต์แวร์ ที่จัดโครงสร้างของอ็อบเจกต์ที่มีลักษณะการทำงานคล้ายกันและเป็นส่วนประกอบย่อย ๆ ของระบบใหญ่ให้อยู่ในรูปแบบโครงสร้างต้นไม้ คลาสผู้ใช้สามารถปฏิบัติต่อส่วนต่าง ๆ ของส่วนประกอบในแบบเดียวกันโดยไม่ต้องคำนึงว่าเป็นส่วนปลายหรือส่วนกลางของแผนผังต้นไม้ ตัวอย่างเช่นโครงสร้างของบทความหนึ่ง ๆ แบ่งเป็นหลาย ๆ ย่อหน้า แต่ละย่อหน้ายังแบ่งย่อยต่อไปได้เป็นประโยค คำ และตัวอักษรในที่สุด

## การนำไปใช้งาน
องค์ประกอบของแบบแผนประกอบรวมมีสามส่วนคือ
* อินเตอร์เฟสหรือคลาสแบบแอ็บสแตรคเป็นแม่แบบที่นิยามพฤติกรรมที่แต่ละอ็อบเจกต์ของส่วนประกอบต้องมี
* คลาสที่สามารถมีองค์ประกอบอื่นของส่วนประกอบได้
* คลาสที่เป็นส่วนปลาย ไม่สามารถมีองค์ประกอบอื่นได้
[center|frame|[UML คลาสไดอะแกรมของแบบแผนประกอบรวม]]

## ตัวอย่างโปรแกรม

### ภาษาจาวา

ตัวอย่างโปรแกรมเพื่อแสดงโครงสร้างของ File System โดยแบ่งเป็นแฟ้มและเอกสารที่อยู่ภายในแฟ้ม และการแสดงรายชื่อของแฟ้มและเอกสารภายใน

อินเตอร์เฟส `File` เป็นแม่แบบของส่วนประกอบต่าง ๆ นิยามเมธอด `list()` เพื่อให้แต่ละองค์ประกอบพิมพ์ชื่อของตัวเองและองค์ประกอบย่อยที่อยู่ภายใต้


```java
public interface File {
    public void list();
    public void addFile(File file);
    public void removeFile(File file);
}
```


คลาส `Folder` สามารถมีอ็อบเจกต์ชนิด `File` อื่น ๆ อยู่ภายใต้ได้ คือมีได้ทั้ง `Folder` ย่อยและ `Document` เมธอด `list()` จะพิมพ์ชื่อของตนเองและตามด้วยการเรียกเมธอด `list()` ของทุก `File` ที่อยู่ภายใต้ `Folder`

เมธอด `addFile()` และ `removeFile()` ทำหน้าที่จัดการกับ `File` ย่อย ๆ ภายใต้ `Folder`


```java
public class Folder implements File {
    private String name;
    private ArrayList<File> files = new ArrayList<File>();

    public Folder(String name) {
        this.name = name;
    }

    public void addFile(File file) {
        files.add(file);
    }

    public void removeFile(File file) {
        files.remove(file);
    }

    public void list() {
        System.out.println("Folder: " + name);
        for (File file : files) {
            file.list();
        }
    }
}
```


คลาส `Document` เป็นส่วนปลายสุดหรือส่วนย่อยที่สุดของคอมโพสิต ไม่สามารถมีส่วนอื่นๆ ภายใต้ ดังนั้นเมธอด `list()` จึงมีหน้าที่เพียงพิมพ์ชื่อของตนเองและเมธอด `addFile()` และ `removeFile()` ไม่ต้องทำอะไร


```java
public class Document implements File {
    private String name;

    public Document(String name) {
        this.name = name;
    }

    public void list() {
        System.out.println("Document: " + name);
    }

    public void addFile(File file) {
        // do nothing
    }

    public void removeFile(File file) {
        // do nothing
    }
}
```


การเรียกใช้งาน


```java
File root = new Folder("root");
root.addFile(new Document("one.doc"));

File sub = new Folder("sub");
sub.addFile(new Document("two.doc"));
sub.addFile(new Document("three.doc"));
root.addFile(sub);

root.list();
```


## อ้างอิง
* Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

## แหล่งข้อมูลอื่น
* Composite โดย Vince Huston 
* A look at the Composite design pattern  โดย David Geary 

หมวดหมู่:การเขียนโปรแกรม
ล็อกฮีด SR-71 แบล็คเบิร์ด

**ล็อกฮีด SR-71 แบล็คเบิร์ด** (Lockheed SR-71 Blackbird) เป็นเครื่องบินสอดแนมเชิงยุทธศาสตร์ระยะไกลที่ปลดประจำการแล้ว มีสมรรถนะสูงทั้งด้านเพดานบินและความเร็ว โดยสามารถทำความเร็วได้มากกว่ามัค 3 ออกแบบและสร้างโดยบริษัทล็อกฮีดคอร์ปอเรชันของสหรัฐ เครื่องบินลำนี้มีชื่อเล่นว่า Blackbird และ Habu

การพัฒนาเริ่มต้นขึ้นในช่วงทศวรรษ 1960 ถือเป็นโครงการลับสุดยอด โดยมีวิศวกรการบินชื่อดังอย่างเคลลี จอห์นสัน เป็นผู้ออกแบบหลัก ตัวเครื่องมีพื้นฐานจาก ล็อกฮีด A-12 ซึ่งเป็นต้นแบบด้านเทคโนโลยีสเตลธ์ แต่ SR-71 ถูกออกแบบให้ยาวและหนักกว่าเพื่อบรรทุกเชื้อเพลิงได้มากขึ้นและมีนักบิน 2 นายในห้องนักบินแบบเรียงกัน เครื่องบินถูกเปิดเผยต่อสาธารณะครั้งแรกในกลางปี 1964 และเข้าประจำการในกองทัพอากาศสหรัฐในต้นปี 1966

แบล็คเบิร์ดมีความเร็วสูงสุดถึงมัค 3.2 และบินได้สูงกว่า 85,000 ฟุต (26,000 เมตร) ซึ่งเป็นความเร็วที่ไม่มีมิสไซล์รุ่นไหนตามทัน อุปกรณ์สอดแนมประกอบด้วยเรดาร์แบบมองด้านข้าง กล้องถ่ายภาพ และอุปกรณ์ข่าวกรองทางสัญญาณ (SIGINT) อย่างไรก็ตาม ด้วยความซับซ้อนของการเตรียมการบิน ทำให้ SR-71 ทำภารกิจได้เฉลี่ยเพียงสัปดาห์ละหนึ่งครั้ง ตลอดการผลิตมีเครื่องทั้งหมด 32 ลำ สูญเสียจากอุบัติเหตุ 12 ลำ แต่ไม่เคยถูกยิงตก

ในปี 1974  แบล็คเบิร์ดสร้างสถิติใหม่ในการบินระหว่างลอนดอน–นครนิวยอร์ก โดยใช้เวลาเพียง 1 ชั่วโมง 54 นาที 56 วินาที และในปี 1976 มันได้รับการบันทึกว่าเป็นอากาศยานที่เร็วที่สุดในโลก ประเภทใช้เครื่องยนต์ดูดอากาศ สถิตินี้ยังคงไม่ถูกทำลายมาจนถึงปัจจุบัน

กองทัพอากาศสหรัฐปลดประจำการ SR-71 ครั้งแรกในปี 1989 ด้วยเหตุผลทางการเมือง แม้ภายหลังจะนำกลับมาใช้งานช่วงสั้นๆ ก่อนปลดประจำการถาวรในปี 1998 ขณะที่ NASA ใช้งานเป็นเครื่องมือวิจัยจนถึงปี 1999 หลังจากนั้น ภารกิจสอดแนมถูกแทนที่ด้วยดาวเทียมและอากาศยานไร้คนขับ (UAV) และในปี 2018 ล็อกฮีดมาร์ตินได้เปิดเผยโครงการทายาทรุ่นใหม่ SR-72 ซึ่งตั้งเป้าจะบินทดสอบในปี  2025

## รายละเอียด SR-71 แบล็คเบิร์ด
thumb|300px|right
* **ผู้สร้าง** บริษัทล็อกฮีด แอร์คราฟท์ เซอร์วิส 
* **ประเภท** เจ๊ตตรวจการณ์ทางยุทธศาสตร์ 2 ที่นั่งเรียงกัน
* **เครื่องยนต์** เทอร์โบเจ๊ต แพรทท์ แอนด์ วิทนีย์ เจที 11 ดี 20 บี ให้แรงขับสถิตเครื่องละ 10,430 กิโลกรัม และ 14,740 กิโลกรัม เมื่อใช้สันดาปท้าย 2 เครื่อง
* **กางปีก** 16.95 เมตร
* **ยาว** 32.74 เมตร
* **สูง** 6.64 เมตร
* **น้ำหนักเปล่า** 27,215 กิโลกรัม
* **น้ำหนักวิ่งขึ้น** 77,110 กิโลกรัม
* **อัตราเร็วสูงสุด** กว่า 3 มัค (3,220 กิโลเมตร/ชั่วโมง)
* **พิสัยบิน** 4,800 กิโลเมตร โดยไม่ต้องเติมเชื้อเพลิงกลางอากาศ
* **เพดานบิน** กว่า 30,488 เมตร
* **บินทน** 1 ชั่วโมง 30 นาที
* **อาวุธ** ไม่ติดอาวุธ

## อ้างอิง

อ
หมวดหมู่:เครื่องบินลาดตระเวน
อ
หมวดหมู่:อากาศยานไอพ่นสองเครื่องยนต์
บัตรธนาคาร 60 บาท

**บัตรธนาคาร 60 บาท** ออกใช้ วันที่ 5 ธันวาคม 2530 มีจุดเด่นคือ ธปท. ออกเองรุ่นแรกและรุ่นเดียว ใช้เทคนิคการเหลือบสี “เขียว-น้ำเงิน” เป็นเงินกระดาษฉบับเดียวที่มีรูปทรงสี่เหลี่ยมจตุรัส

นายวรพร ตั้งสง่าศักดิ์ศรี ผู้ช่วยผู้ว่าการ ธนาคารแห่งประเทศไทย(ธปท.) ออกมาให้สัมภาษณ์ว่า ธปท. ยังมีธนบัตรที่ระลึกที่สามารถจัดสรรให้กับธนาคารพาณิชย์และธนาคารออมสิน เพื่อจ่ายแลกให้กับประชาชนทั่วไปได้อีก 2 แบบ คือ

1.บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จำนวน 9 แสนฉบับ  

2.ธนบัตรที่ระลึกเนื่องในโอกาสครบรอบ 100 ปี ธนบัตรไทย (ปี 2545) ชนิดราคา 100 บาท จำนวน 9 แสนฉบับ  

## สาเหตุ
เพราะเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จึงเรียกว่า “บัตรธนาคาร” แทนที่จะเรียกว่า “ธนบัตร” เหมือนฉบับอื่นๆ  คำตอบ คือ รุ่นนี้เป็นรุ่นที่ออกโดย “ธนาคารแห่งประเทศไทย” ซึ่งเงินกระดาษที่ออกโดยธนาคารแห่งประเทศไทย ปกติจะเรียกว่า “บัตรธนาคาร” ..แต่ถ้าออกโดย “รัฐบาล” จะเรียกว่า “ธนบัตร”  

ความพิเศษของบัตรธนาคารฉบับอยู่ตรงที่.. 

1.เป็นบัตรธนาคารที่ ธปท. ออกใช้เป็น “รุ่นแรก” และ “รุ่นเดียว” ส่วนเงินกระดาษที่เราใช้กันอยู่ทั่วไป ออกใช้โดย “รัฐบาล” เราจึงเรียกกันว่า “ธนบัตร”  

2.บัตรธนาคารฉบับนี้เป็นรุ่นที่ใช้เทคนิคการเหลือบสี ระหว่างสีเขียวกับสีน้ำเงิน ขึ้นกับว่ามองมุมไหน ซึ่งเทคนิคการเหลือบสีนี้ ถือเป็นเทคนิคที่พิเศษมากในช่วงเวลานั้น  

3.บัตรธนาคารนี้ถือเป็นเงินกระดาษฉบับเดียวที่มีรูปทรงสี่เหลี่ยมจัตุรัส มีความกว้าว-ยาว ด้านละ 159 มิลลิเมตร โดยที่เลข 1 หมายถึง การออกบัตรธนาคารของธปท. เป็นครั้งแรก เลข 5 หมายถึง เฉลิมพระชนมพรรษาครบ 5 รอบ และเลข 9 หมทยถึง รัชกาลที่ 9  

ความจริงแล้ว พระราชบัญญัติธนาคารแห่งประเทศไทย พ.ศ. 2485 ให้สิทธิ์ ธปท. เพียงผู้เดียวในการออกใช้บัตรธนาคารแทนธนบัตรของรัฐบาล แต่เพราะช่วงเวลานั้น เกิดสงครามมหาเอเชียบูรพา ธปท. จึงเกรงว่า ถ้าออกบัตรธนาคารใช้เอง ในขณะที่ประชาชนยังไม่คุ้น จึงห่วงเรื่องความเชื่อมั่น อีกทั้งสถานการณ์ทางการเงินของประเทศไทยในขณะนั้นยังไม่มั่นคง  แม้ว่าในปี 2488 ธปท. จะว่าจ้าง บริษัท โทมัส เดอลา รู จำกัด จากประเทศอังกฤษ ซึ่งเป็นบริษัทที่พิมพ์ธนบัตรให้กับรัฐบาลไทยในขณะนั้น ช่วยออกแบบบัตรธนาคารให้ในปี 2488 ก็ตาม แต่ก็ไม่ได้ถูกนำมาใช้ จนกระทั่งมาออกใช้ในวาระมหามงคลสมัยที่พระบาทสมเด็จพระเจ้าอยู่หัวรัชกาลที่ 9 ทรงเจริญพระชมพรรษาครบ 60 พรรษา วันที่ 5 ธันวาคม 2530 นี่เอง แต่ก็ถือเป็นการออกเพียงครั้งเดียว

## ดูเพิ่ม
* ธนบัตร 60 บาท

## อ้างอิง

หมวดหมู่:ธนบัตร
หมวดหมู่:หน่วยเงินในประเทศไทย
ยิ่มอั้วเกี้ย

**ยิ่มอั้วเกี้ย** ประมุขพรรคมาร (พรรคสุริยันจันทรา) ในนวนิยายกำลังภายในของกิมย้ง 

ยิ่มอั้วเกี้ย แปลว่า ทำตามใจตนเอง ปรากฏตัวในเรื่องกระบี่เย้ยยุทธจักร ฝึกฝีมือสำคัญคือ อวิชาดูดดาว ซึ่งสืบทอดมาจากสำนักสราญรมณย์ ในยุคสมัยของเรื่อง แปดเทพอสูรมังกรฟ้า

หมวดหมู่:ตัวละครในนิยายกำลังภายใน
ตงฟางปุ๊ป้าย

**ตงฟางปุ๊ป้าย** หรือสำเนียงฮกเกี้ยนว่า **ตังฮึงปุ๊กป้าย** () เป็นตัวละครสำคัญตัวหนึ่งในนิยายกำลังภายในเรื่อง *[[กระบี่เย้ยยุทธจักร]]* หรือ *เดชคัมภีร์เทวดา* เป็นประมุขพรรคสุริยันจันทรา แห่งผาไม้ดำ บรรลุยอดวิชาทานตะวันถึงขั้นไร้เทียมทาน วิชานี้ฝึกได้เฉพาะผู้ชายเท่านั้น และผู้ฝึกต้องตอนตัวเองเสียก่อนมิเช่นนั้นจะถูกธาตุไฟเข้าแทรก ทำให้ผู้ฝึกวิชานี้กลายเป็นครึ่งหญิงครึ่งชาย ตงฟางรวบรวมชนเผ่าชาวเขาได้เป็นจำนวนมาก หวังล้มล้างราชสำนักและตั้งตัวเป็นใหญ่แทน 

โดยคำว่า "ตงฟางปุ๊ป้าย" นั้นแปลว่า **บูรพาไร้พ่าย** เป็นผู้มีวรยุทธสูงส่งพิสดาร เคลื่อนที่ได้รวดเร็วในพริบตา สามารถใช้เข็มแทนกระบี่เป็นอาวุธเล่นงานศัตรู ตงฟางปุ๊ป้ายจับ เย่นหวอสิง อดีตประมุขไปขังไว้ใต้ทะเลสาบนับสิบปี แล้วตั้งตนเป็นประมุขแทน ต่อมา เล่งฮู้ชง มาช่วยเหลือไว้

ตงฟางปุ๊ป้ายรักและเทิดทูน ธิดาเทพอิ๋งอิ๋ง ลูกสาวของเย่นหวอสิงมาก เพราะอิจฉาในความงามของอิ๊งอิ๋ง แต่ไม่เคยริษยา ตงฟางปุ๊ป้ายมีคนรักเป็นผู้หญิงชื่อซือซือซึ่งเป็นคนรักตั้งแต่สมัยตงฟางปุ๊ป้ายยังคงเป็นชายอยู่ หลังจากตงฟางปุ๊ป้ายตอนตนเองเพื่อฝึกวิชาก็ได้มีลักษณะร่างกายและจิตใจเปลี่ยนเป็นหญิงไปเรื่อย ๆ แต่ซือซือก็ยังคงซื่อสัตย์รักใคร่และอยู่เคียงข้างตงฟางปุ๊ป้ายอยู่ตลอดเวลาและพร้อมจะทำทุกอย่างตามที่ตงฟางปุ๊ป้ายบัญชา ปรกติตงฟางปุ๊ป้ายอาศัยอยู่ที่กระท่อมในอุทยานใช้ชีวิตเรียบง่าย และโปรดการปักผ้าเป็นที่สุด ต่อมาเย่นหวอสิง เล่งหูชง และพรรคพวก เข้ามาจู่โจมที่ผาไม้ดำ ซึ่งในขณะนั้นเล่งหูชงไม่รู้ว่านางที่หลับนอนกับตนนั้นมิใช่ตงฟางปุ๊ป้าย แต่จริง ๆ แล้วคือ ซือซือ ซึ่งเป็นหญิงคนรักของตงฟางนั่นเอง ขณะสู้กับเล่งหูชง ตงฟางปุ๊ป้ายเสียสมาธิ ทำให้พลาดท่าถูกทำร้ายจนสาหัส

อันที่จริงแล้ว ตงฟางปุ๊ป้ายนั้นปรากฏอยู่ในกระบี่เย้ยยุทธจักรเพียงแค่ไม่กี่หน้า และเป็นกะเทยที่ไม่มีเค้าความสวยงามเลย  เช่น หลิน ชิงเสีย ในฉบับภาพยนตร์ในปี ค.ศ. 1993, หลิว เซียะหัว ในฉบับละครโทรทัศน์ ค.ศ. 2000 หรือเฉิน เฉียวเอิน ในฉบับละครโทรทัศน์ ค.ศ. 2013

## อ้างอิง

หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
หมวดหมู่:ตัวละครที่เป็นนักวูซู
หมวดหมู่:ตัวละครที่เป็นคนข้ามเพศและผู้หญิงข้ามเพศ
คุณครูพันธุ์ฮีโร่

**คุณครูพันธุ์ฮีโร่** () เป็นการ์ตูนญี่ปุ่นแต่งโดยโทรุ ฟุจิซาวะ ผู้เขียนเดียวกับ จีทีโอ คุณครูพันธุ์หายาก เป็นเรื่องราวของอาจารย์ที่เหล่านักเรียนใฝ่ฝัน  โรงเรียนไหนที่ได้ชื่อว่าเลวร้ายและไม่มีทางได้เกิด  ครูพันธุ์ฮีโร่จะมาปรากฏตัวแล้วเปลี่ยนแปลงทุกอย่างให้ดีขึ้น

## เนื้อเรื่อง

## ตัวละคร

## รายชื่อตอน

หมวดหมู่:การ์ตูนญี่ปุ่น
หมวดหมู่:โรงเรียนในวรรณกรรม
หมวดหมู่:ตัวละครที่เป็นครูโรงเรียน